CELEX: 32018D0487
Language: sl
Date: 2018-03-20 00:00:00
Title: Sklep Sveta (EU) 2018/487 z dne 20. marca 2018 o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev Oesterreichische Nationalbank

23.3.2018   
            
            
               SL
            
            
               Uradni list Evropske unije
            
            
               L 81/17
            
         SKLEP SVETA (EU) 2018/487
   z dne 20. marca 2018
   o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev Oesterreichische Nationalbank
   SVET EVROPSKE UNIJE JE –
   ob upoštevanju Protokola št. 4 o statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
   ob upoštevanju Priporočila Evropske centralne banke z dne 26. januarja 2018 Svetu Evropske unije o zunanjih revizorjih centralne banke Oesterreichische Nationalbank (ECB/2018/1) (1),
   ob upoštevanju naslednjega:
   
               (1)
            
            
               Revizijo računovodskih izkazov Evropske centralne banke (ECB) in nacionalnih centralnih bank držav članic, katerih valuta je euro, opravljajo neodvisni zunanji revizorji, ki jih priporoči Svet ECB in potrdi Svet Evropske unije.
            
         
               (2)
            
            
               Člen 37(1) avstrijskega Zveznega zakona o centralni banki Oesterreichische Nationalbank določa, da skupščina centralne banke Oesterreichische Nationalbank izbere enega zunanjega revizorja in enega nadomestnega zunanjega revizorja za obdobje do pet let. Nadomestni zunanji revizor bo pooblaščen za revidiranje le v primeru, če zunanji revizor ne bi mogel opraviti revizije.
            
         
               (3)
            
            
               Mandat sedanjega zunanjega revizorja in sedanjega nadomestnega zunanjega revizorja centralne banke Oesterreichische Nationalbank je potekel po reviziji za poslovno leto 2017. Zaradi tega je treba imenovati zunanja revizorja od poslovnega leta 2018.
            
         
               (4)
            
            
               Oesterreichische Nationalbank je za svojega zunanjega revizorja za poslovna leta od 2018 do 2022 izbrala družbo Ernst & Young Wirtschaftsprüfungsgesellschaft m.b.H., za nadomestnega zunanjega revizorja za navedena poslovna leta pa družbo Deloitte Audit Wirtschaftsprüfungs GmbH.
            
         
               (5)
            
            
               Svet ECB je priporočil, da se družba Ernst & Young Wirtschaftsprüfungsgesellschaft m.b.H. imenuje za zunanjega revizorja Oesterreichische Nationalbank za poslovna leta od 2018 do 2022, družba Deloitte Audit Wirtschaftsprüfungs GmbH pa za nadomestnega zunanjega revizorja za navedena poslovna leta.
            
         
               (6)
            
            
               Na podlagi priporočila Sveta ECB bi bilo treba ustrezno spremeniti Sklep Sveta 1999/70/ES (2) –
            
         SPREJEL NASLEDNJI SKLEP:
   Člen 1
   Člen 1(9) Sklepa 1999/70/ES se nadomesti z naslednjim:
   
      „9.   Družba Ernst & Young Wirtschaftsprüfungsgesellschaft m.b.H. se odobri kot zunanji revizor za Oesterreichische Nationalbank za poslovna leta od 2018 do 2022.
      Družba Deloitte Audit Wirtschaftsprüfungs GmbH se odobri kot nadomestni zunanji revizor Oesterreichische Nationalbank za poslovna leta od 2018 do 2022.“
   
   Člen 2
   Ta sklep začne učinkovati z dnem uradne obvestitve.
   Člen 3
   Ta sklep je naslovljen na Evropsko centralno banko.
   
      V Bruslju, 20. marca 2018
      
         
            Za Svet
         
         
            Predsednica
         
         E. ZAHARIEVA
      
   
   
      (1)  UL C 37, 1.2.2018, str. 1.
   
      (2)  Sklep Sveta 1999/70/ES z dne 25. januarja 1999 o zunanjih revizorjih nacionalnih centralnih bank (UL L 22, 29.1.1999, str. 69).